Lolly Jackson-moord: Verhoor skop af | Maroela Media
Louca is voorheen na 'n plek van veiligheid geskuif en het vir veiligheidsredes sy vorige hofverskyning deur 'n videoverbinding bygewoon.
Die verhoor sal na verwagting tot 6 Maart voortduur.
Louca het in Februarie na Suid-Afrika teruggekeer nadat hy sy finale appèl teen sy uitlewering van Ciprus verloor het. Hy het glo uit Suid-Afrika gevlug nadat Jackson op 3 Mei 2010 in 'n huis aan die Oos-Rand doodgeskiet is.
Louca staan ook tereg op aanklagte van geldwassery en die besit van gesteelde goedere. Dié saak sal in 'n streekshof aangehoor word.
City Press en EWN het Sondag berig dat hulle in besit is van 'n beëdigde verklaring waarvolgens die Tsjeggiese sakeman Radovan Krejcir, die sneller getrek het. Volgens die berigte het die forensiese konsultant, Paul O'Sullivan, gesê het dat Jackson, volgens Louca, geskiet is ná 'n "verbale en fisiese geskil oor geldwassery".